COFNODION PWYLLGOR GWAITH Y SIR

A GYNHALIWYD AR

**NOS FERCHER 21ain O HYDREF 2020**

CADEIRYDD: Esyllt Ellis Jones

YMDDIHEURIADAU: Bleddyn Davies; Heledd Besent; Mererid Jones; Aled Davies

PRESENNOL: 34 yn ôl llyfr presenoldeb

**Cyn dechrau’r cyfarfod gwnaeth y Cadeirydd longyfarch y canlynol;**

* I C.Ff.I. Llanilar ar ennill cwpan ym Mhwyllgor Blynyddol y Sir am y cynnydd fwyaf yn aelodaeth.
* I Hanna Edwards ac Aled Humphreys ar enedigaeth merch fach o’r enw Martha Gwen.
* I’r Sir ar ddod yn 1af yn yr Aradr ac yn 1af yn Nhlws Beynon Thomas yng nghystadlaethau aelodau iau C.Ff.I. Cymru.
* I’r canlynol ar gael eu ethol yn Swyddogion Pwyllgorau C.Ff.I. Cymru: Geraint Lloyd, Lledrod ar gael ei ail-ethol yn Lywydd; Caryl Haf ar gael ei hethol yn Is-Gadeirydd C.Ff.I. Cymru ac i Elin Rattray, Trisant ar gael ei hethol yn Gadeirydd Fforwm Ieuenctid C.Ff.I. Cymru.

## 15 Cadarnhau cofnodion y cyfarfod diwethaf

Cynigiwyd fod cofnodion y cyfarfod diwethaf yn gywir gan Mared Lloyd-Jones ac eiliwyd gan Angharad Davies.

## 16 Materion yn codi o’r cofnodion

Nid oedd unrhyw fater yn codi o’r cofnodion.

## 17 Gohebiaeth

* Llythyr o ddiolch am y rhoddion diweddaraf oddi wrtho DPJ.
* DPJ Foundation yn gofyn am gymorth i wau capiau bobl i’r elusen
* Cwrs Hylendid Bwyd trwy Gwasanaeth Ieuenctid - 2 o bob clwb yn medru ei wneud ond os nad oedd Clwb am wneud y cwrs i roi gwybod i’r Swyddfa fel bod modd ei agor i fyny wedyn ac ar y telerau ‘first come first serve’!
* Cystadleuaeth Ffotograffiaeth - llun llorweddol o Amaethyddiaeth ac roedd Ceredigion yn cynrychioli mis Mehefin. Dyddiad cau derbyn y llun yw 30ain o Hydref.

### 18 Adroddiad y Trysorydd

Cyfrif Cyfredol = £2,119.47

 Cyfrif Cadw = £80,245.24 Clwb 200 = £845.00

**19 Adroddiad Fforwm Ieuenctid y Sir**

 Derbyniwyd adroddiad gan Beca Jenkins.

**20 Adroddiad Materion Gwledig y Sir**

 Derbyniwyd adroddiad gan Dyfrig Williams.

**21 Adroddiad Gweithgareddau’r Sir**

 Derbyniwyd adroddiad gan Elin Calan Jones.

**22 Derbyn adroddiadau**

 Derbyniwyd adroddiad o Materion Gwledig C.Ff.I. Cymru gyda Dewi Davies ac fe soniodd eu bod wedi bod yn paratoi ymatebion i’r ‘consultation’.

 Derbyniwyd adroddiad gan Esyllt Ellis Jones o gyfarfodydd Cadeiryddion Sirol.

 Derbyniwyd adroddiad gan Anne Jones o gyfarfod Staff C.Ff.I. Cymru

**23 Ffair Aeaf Rhithiol**

Roedd rheolau’r Ffair Aeaf Rhithiol ar y wefan. Dyddiad cau derbyn enwau a derbyn y gwaith yw Dydd Mercher y 4ydd o Dachwedd am 1.00 y.p. Nodwyd bod angen i’r aelodau benodi person penodedig ym mhob clwb i ddanfon y cynnyrch i’r Sir. Hefyd atgoffwyd y rhai oedd yn cystadlu bod angen iddynt fod yn aelodau o’r Mudiad.

Nododd Esyllt bod yna rai newidiadau i’r rheolau sef nad oedd angen cot wen i roi rhesymau ac hefyd nad oedd angen i’r aelodau wneud y ‘classification’ ar run o’r cystadlaethau barnu carcas.

Clustnodwyd y nosweithiau canlynol ar gyfer y cystadlaethau stoc/carcas.

Nos Iau Tachwedd y 5ed; Nos Wener Tachwedd y 6ed; Nos Lun 9Fed o Dachwedd a Nos Fawrth 10fed o Dachwedd. Mi fyddai’r gystadleuaeth Ar eich Marciau yn digwydd ar Ddydd Sul yr 8fed o Dachwedd.

**24 Aelodaeth**

Yn dilyn o’r drafodaeth ym mhwyllgor Blynyddol y Sir anfonwyd gwahanol senarios allan at y Clybiau. Hefyd nodwyd yn y cyfarfod diwethaf bod yna lythyr yn gofyn am eglurhad pam gofyn am dâl aelodaeth eleni wedi ei ddanfon ato C.Ff.I. Cymru ac hefyd ato NFYFC a gobeithir am ateb oddi wrthynt erbyn ddechrau mis nesaf.

 Rydym wedi derbyn eich ymatebion a diolchwyd i’r 18aw clwb am ddanfon eu hadborth i’r Swyddfa.

Roedd yna bryder am y byddai llai o aelodau yn ymuno gyda’r Mudiad ond hefyd roedd y clybiau am ddiogelu y Mudiad ar gyfer y dyfodol.

 Y consensws oedd bod yn 13eg o glybiau wedi cynnig talu’r pris aelodaeth yn llawn.

Derbyniwyd y cynnig ac eiliwyd y cynnig o gadw y tâl aelodaeth yr un pris a’r llynedd sef Dan 17 - £22; Dan 22 - £25; Dan 27 - £27 ac Aelodau Cyswllt - £17.

Anogwyd PAWB I ymaelodi gyda’r Clwb/Sir ac roedd y ffurflenni ymaelodi ar y wefan neu maent gan Ysgrifenyddion y Clybiau

**25 Calendr Rhithiol**

Nododd Esyllt ein bod fel Swyddogion wedi darparu calendr rhithiol o hyn tan ddiwedd mis Ionawr ac mi fyddai yn cael ei ddanfon allan i’r Clybiau. Os oedd gan rywun syniad am noson rithiol i ddanfon neges i’r Swyddfa.

**26 Syniadau Codi Arian**

Dechreuwyd sôn am hyn yn Pwyllgor Gweithgareddau’r Sir yn ddiweddar gan fod y Sir wedi gwneud colled ariannol y llynedd.

Yr unig syniad a ddaeth i law oedd i wneud Taith Tractorau Nadoligaidd gyda’r posibiliad i gylchredeg dwy daith yr run pryd.

**27 Clwb 200**

 1af - David Davies, Maes y Delyn, Godre Rhiw Goch, Aberaeron

 2il - Marc a Wendy Jenkins, Esgairwen Fach, Mydroilyn

 3ydd - C.Ff.I. Bryngwyn

 Hefyd yn dilyn ymlaen o’r ymgyrch i godi arian i goffrau’r Sir ac yn ôl argymhelliadau a dderbyniwyd yn yr adborth penderfynwyd rhoi her a tharged i bob clwb i chwilio o leiaf 10 aelod newydd i’r Clwb 200. Mae’r ffurflenni ar y wefan ac hefyd byddant yn cael eu danfon allan at yr ysgrifenyddion gyda’r Cylchlythyr wythnosol nesaf. Nodwyd bod angen i’r aelodau newydd ddanfon y copi caled yn ôl i’r Swyddfa erbyn y 25ain o Dachwedd gan y bydd y taliad cyntaf yn mynd allan o’i cyfrif banc ar y 1af o Ragfyr ac yn barod ar gyfer tynfa mis Ionawr. Pris ymaelodi yw £20 a gwneir y dynfa ym mhwyllgor gwaith y Sir.

**28 Unrhyw fater arall**

Codwyd y pwynt bod angen i’r criw sgriptio i gwrdd i ysgrifennu a sgriptio y noson ar gyfer yr Eisteddfod.

Dymunwyd yn dda i bawb a fydd yn cystadlu yn y Ffair Aeaf Rhithiol.

Arwyddwyd gan y Cadeirydd: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_